УВАЖАЕМИ КАНДИДАТ-МАГИСТРИ,

Изборът на магистърска програма е важен за вашето бъдещо образователно и кариерно развитие. Често пъти правим този избор без да познаваме основната информация за програмата. Ето защо ще се опитаме да ви помогнем в тази задача.

Когато избирате магистърска програма е добре да познавате:

√ **професионалното направление, в което е програмата**

Във Факултет по педагогика предлагаме магистърски програми в три професионални направления:

* 1. ***Теория и управление на образованието*** – „Образователен мениджмънт“ и „Мениджмънт на услуги и организации за неформално образование“
  2. ***Педагогика*** – „Съвременни образователни технологии“ (с придобиване на професионална квалификация „учител“), „Информационни и комуникационни технологии в образованието“, „Педагогика на девиантното поведение“, „Кариерно образование в институции и мрежи за неформално образование“, „Дизайн за дигитално учене“ и междууниверситетската програма „Артистични подходи в образованието“ (съвместно обучение с НАТФИЗ „Кръстьо Сарафов“).
  3. ***Социални дейности*** – „Управление на институциите за социална работа“, „Социална работа с деца и семейства“, Клинична социална работа“, „Квалификация и пренасочване на работната сила“, „Социална работа с бежанци и мигранти“ и междуфакултетна програма „Църковно социално дело“.

Професионалното направление ви ориентира за професионалната област, в която ще можете да се реализирате след завършване на програмата, както и за професионалната квалификация, която ще придобиете.

За тези от вас, които желаете да придобиете мениджърски компетенции за ефективно управление на организации, дейности, процеси и хора във формалното и неформалното образование, подходящите програми са **„Образователен мениджмънт**“ и „**Мениджмънт на услуги и организации за неформално образование“**. За програмата по „Образователен мениджмънт“ е необходимо да притежавате квалификация „учител“. Тя се предлага и с обучение на английски език, с летен прием.

За тези от вас, които желаете да станете учители, подходящ избор е магистърска програма **„Съвременни образователни технологии“** (3 семестъра). А за действащи учители с цел повишаване нивото на педагогическа компетентност, същата програма се предлага с продължителност 2 семестъра.

Ако желаете да придобиете интегрален тип професионални компетенции, които могат да осигурят качественото проектиране, провеждане и оценяване на подпомогнато от технологиите обучение, подходящата програма е **„Информационни и комуникационни технологии в образованието“.**

**„Педагогика на девиантното поведение“** е магистърската програма, която е насочена към подготовката на специалисти, които организират и провеждат превантивна и корекционно-възпитателна дейност с малолетни, непълнолетни, пълнолетни с девиантно и делинквентно поведение – в училищата, в специализираните институции за ресоциализация, в правителствени и неправителствени организации и др.

Магистърската програма, чрез която ще усвоите съвременни знания за теорията на педагогическия дизайн на електронно обучение и ще развиете умения и компетенции за използване на дигиталните технологии за проектиране на адаптивно, персонализирано и контекстуализирано учене в смесени и изцяло онлайн форми на учене и обучение е **„Дизайн на дигитално учене“.** Програматасе предлага и с обучение на английски език.

Ако желаете да придобиете педагогически и интердисциплинарни компетентности за реализиране на качествено обучение в арт образователни дейности и проекти и да прилагате арт анимация и средствата на изкуствата в обучението в училище, в занимания по интереси, в Центрове за подкрепа на личностното развитие на децата и други организации, които реализират такива образователни дейности Вашият избор е магистърската програма „**Артистични подходи в образованието“.** Тя се реализира като съвместно обучение с НАТФИЗ „Кръстьо Сарафов“.

Магистърската програма, която подготвя специалисти в областта на кариерното образование и развитие за целите на разнообразната и непрекъснато развиваща се мрежа от институции за неформално образование в тясно партниране със системата за формално образование и пазара на труда е „**Кариерно образование в институции и мрежи за неформално образование“.**

Две магистърски програми ви дават възможност да придобиете международно валидирания сертификат за кариерен консултант – *Global Career Development Facilitator* (GCDF) – „Кариерно образование в институции и мрежи за неформално образование“и **„Квалификация и пренасочване на работната сила“.** Втората програмаима за цел да подготви магистри в областта на професионалната подготовка, квалификацията, преквалификацията и развитието на персонала.

За придобиване на управленски знания, иновационни умения и компетенции за работа и ръководство в системата на социалните дейности подходящата програма е **„Управление на институциите за социална работа“.**

Магистърската програма, в която се подготвят специалисти за работа в сферата на закрилата на децата и социалната подкрепа на семейства е **„Социална работа с деца и семейства“.**

Ако желаете да придобиете компетентности в областта на социалната работа в специализирани клиники, психодиспансери за хора с психични нарушения и наркомании, дневни стационари за възрастни и деца, домове за деца с нарушения в развитието, центрове за медико-социални грижи за възрастни и деца, хосписи и др., подходящата програма е „**Клинична социална работа“.**

Магистърска програма „**Социална работа с бежанци и мигранти“** е насочена към подготовката на специалисти в областта на социалната работа с бежанци и мигранти в нейните процесуални и съдържателни измерения – жилищно настаняване, здравеопазване, образование, социална и културна ориентация, психосоциална подкрепа и др.

 Подробна информация за всички магистърски програми към трите професионални направления можете да видите тук – <https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi>

√ **целите на обучението и компетенциите, които ще придобиете –** целите на обучението ще ви ориентират за актуалните потребности в съответната област и как те се удовлетворяват чрез учебния процес и изучаваното учебно съдържание. То е представено в учебния(те) план(ове) на програмата(ите). Описаните компетенции ще ви насочат към основните знания, умения и опит, които ще придобиете.

**√ възможностите за реализация –** описват реални полета за професионално практическа работа, а в някои случаи и конкретни професионални позиции.

√ **срока на обучение и формата на обучение.**

Срокът на обучение (продължителността) на програмата зависи от това какво е вашето образование на равнище „бакалавър“.

Ако сте завършили ОКС „бакалавър“ в същото професионално направление, в което искате да продължите в ОКС „магистър“ вие ще се обучавате в програма с продължителност 2 семестъра.

Ако сте завършили ОКС „бакалавър“ в друго професионално направление, различно от това, в което искате да продължите в ОКС „магистър“ вие ще се обучавате в програма с продължителност 3 семестъра.

Единствената 4-семестриална програма е „Църковно социално дело“. Тя е междуфакултетна магистърска програма и се администрира от Богословски факултет на СУ „Св. Климент Охридски“.

В зависимост от продължителността на магистърската програма, в която ще се обучавате се определят и възможните сесии за дипломиране.

За 2-семестриалните програми това са октомврийска и февруарска сесии.

За 3-семестриалните програми – февруарска и юнска сесии.

Дипломирането в магистърските програми е чрез защита на дипломна работа и / или държавен изпит. За всяка магистърска програма това е посочено на нейната страница. В зависимост от формата на обучение се изготвя и график на учебните часове, достъпен на сайта на съответната програма.

Формите на обучение са: редовна / задочна / дистанционна. Повечето магистърски програми в нашия факултет се предлагат в редовна и задочна форма, а една от тях – Информационни и комуникационни технологии в образованието – се предлага и в дистанционна форма.

√ **ръководителят на програмата –** възможностите за контакт с ръководителя на програмата са важни както на етапа на прием, така и по време на самото обучение. За всяка магистърска програма във Факултет по педагогика връзка с ръководителя на програмата имате чрез телефон и ел. поща.

**√ условията за прием –** условията за прием зависят от това дали магистърската програма има прием с държавна субсидия и /или прием за обучение срещу заплащане.

При прием **за места, субсидирани от държавата** кандидатите подават *документи за кандидатстване –* диплома за висше образование за бакалавър. Средният успех от семестриалните и държавните изпити трябва да бъде не по-нисък от Мн. добър 4,50. Кандидатите полагат устен конкурсен изпит по програма. Темите от конкурсната програма и литературата са публикувани на сайта за съответната магистърска програма.

При прием **за места с обучение срещу заплащане** кандидатите подават *документи за кандидатстване –* диплома за висше образование за бакалавър. Някои програми имат и изисквания за допълнителен документ за придобита квалификация „учител“ – „Образователен мениджмънт“, „Съвременни образователни технологии“ – 2 сем. редовно и задочно обучение, „Информационни и комуникационни технологии в образованието“ – 2 сем. редовно и дистанционно обучение и „Артистични подходи в образованието“ – 2 сем. задочно обучение. Средният успех от семестриалните и държавните изпити трябва да бъде не по-нисък от Добър. С кандидатите се провежда събеседване.

Приемът на документи започва в средата на месец август и приключва в края на месец септември. Класирането става на два етапа:

* 1 етап – участват кандидати за места, субсидирани от държавата.
* 2 етап – окончателно класиране, в което участват кандидати за освободени от първия етап места, субсидирани от държавата и кандидатите за обучение срещу заплащане.

Кандидатите, положили успешно изпит по конкурсна програма, но некласирани по държавна поръчка имат право при заявено желание да участват в класиране за платено обучение, без да се явяват на събеседване.

Информация за времето на провеждане на конкурсните изпити и събеседването се публикува на сайта на ФП.

√ **мястото, на което се провежда обучението.**

Нашият факултет разполага със зали за обучение на магистри в близост до основната сграда на Ректората на СУ „Св. Климент Охридски“. Адрес: 1113 София. бул. "Цариградско шосе" 125, блок 2.

При необходимост се използват и залите в магистърски корпус на ФП в Студентски град – спирка Зимен дворец на автобуси 94 и 280, блок 55, 1 етаж. Вход откъм ул. „Проф. д-р Иван Странски“.

√ **таксата за обучение**

Таксата за обучение се определя в зависимост от професионалното направление, в което е магистърската програма и формата на обучение. Годишни такси за обучение[[1]](#footnote-1):

|  |  |  |  |  |
| --- | --- | --- | --- | --- |
| **Професионално направление** | **Магистърска програма** | **Редовна форма** | **Задочна форма** | **Дистанцион**  **на форма** |
| * 1. **Теория и управление на образованието** | Образователен мениджмънт | 2 000 лв. | 2 000 лв. | - |
| Мениджмънт на услуги и организации за неформално образование | -. | 2 000 лв. |  |
| * 1. **Педагогика** | Съвременни образователни технологии | 2 000 лв. | 2 000 лв. |  |
| Информационни и комуникационни технологии в образованието | 2 000 лв. | 2 000 лв. | 2 000 лв. |
| Педагогика на девиантното поведение | 2 000 лв. | 2 000 лв. | - |
| Кариерно образование в мрежи и институции за неформално образование | - | 2 000 лв. | - |
| Дизайн за дигитално учене | 2 000 лв. | 2 000 лв. |  |
| Артистични подходи в образованието | 2 000 лв. | 2 000 лв. |  |
| **3.4. Социални дейности** | Управление на институциите за социална работа |  | 1 600 лв. | - |
| Социална работа с деца и семейства | 1 600 лв. | 1 600 лв. | - |
| Клинична социална работа | - | 1 600 лв. | - |
| Квалификация и пренасочване на работната сила | - | 1 600 лв. | - |
| Социална работа с бежанци и мигранти | - | 1 600 лв. | - |

Подробна информация по всички важни въпроси, представени по-горе за всяка магистърска програма е налична тук:

[Образователен мениджмънт](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/teoriya_i_upravlenie_na_obrazovanieto/obrazovatelen_menidzhm_nt_redovno_i_zadochno_obuchenie)

[Мениджмънт на услуги и организации за неформално образование](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/teoriya_i_upravlenie_na_obrazovanieto/menidzhm_nt_na_uslugi_i_organizacii_za_neformalno_obrazovanie_zadochno_obuchenie)

[Съвременни образователни технологии](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/pedagogika/s_vremenni_obrazovatelni_tehnologii_s_pridobivane_na_profesionalna_kvalifikaciya_uchitel_redovno_i_zadochno_obuchenie)

[Информационни и комуникационни технологии в образованието](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/pedagogika/informacionni_i_komunikacionni_tehnologii_v_obrazovanieto_redovno_zadochno_i_distancionno_obuchenie)

[Педагогика на девиантното поведение](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/pedagogika/pedagogika_na_deviantnoto_povedenie_redovno_i_zadochno_obuchenie)

[Кариерно образование в мрежи и институции за неформално образование](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/pedagogika/karierno_obrazovanie_v_institucii_i_mrezhi_za_neformalno_obrazovanie_zadochno_obuchenie)

[Дизайн за дигитално учене](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/pedagogika/dizajn_za_digitalno_uchene)

Артистични подходи в образованието

[Управление на институциите за социална работа](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/socialni_dejnosti/upravlenie_na_instituciite_za_socialna_rabota_redovno_i_zadochno_obuchenie)

[Социална работа с деца и семейства](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/socialni_dejnosti/socialna_rabota_s_deca_i_semejstva_redovno_i_zadochno_obuchenie)

[Клинична социална работа](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/socialni_dejnosti/klinichna_socialna_rabota_zadochno_obuchenie)

[Квалификация и пренасочване на работната сила](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/socialni_dejnosti/kvalifikaciya_i_prenasochvane_na_rabotna_sila_zadochno_obuchenie)

[Социална работа с бежанци и мигранти](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/socialni_dejnosti/socialna_rabota_s_bezhanci_i_migranti_zadochno_obuchenie)

[Църковно социално дело](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/magist_rski_programi/fakultet_po_pedagogika/mezhdufakultetska_magist_rska_programa/c_rkovno_socialno_delo)

ПОЖЕЛАВАМЕ ВИ УСПЕШНО КАНДИДАТСТВАНЕ И ВИ ОЧАКВАМЕ КАТО НАШИ СТУДЕНТИ!

1. Посочените в таблицата такси са годишни (за 2-семестъра). При трисеместриалните програми се добавя такса за още един семестър. [↑](#footnote-ref-1)